**Vuokrausehdot**

**Aarreastiat Oy**

Vähäheikkiläntie 56

20180 Turku

* Astiat ja muut tarvikkeet ovat Aarreastiat Oy:n omaisuutta ja vuokralleottaja on niistä vastuussa vuokra-ajan.
* Vuokra-aika on 3 vuorokautta. Pidemmistä vuokra-ajoista sovittava erikseen.
* Vuokralleottajan tulee tarkistaa tilaus viipymättä sen saatuaan ja ilmoittaa mahdollisista virheistä viipymättä joko numeroon 040 567 0613 tai sähköpostilla osoitteeseen info@aarreastiat.fi. Aarreastiat Oy korjaa mahdolliset virheet, mikäli niistä ilmoitetaan viipymättä. Mikäli Aarreastiat Oy ei pysty korjaamaan virhettä ja ilmoitus on tullut ajoissa, hyvitetään virhe laskulla.
* Vuokralleottajalla ei ole oikeutta luovuttaa tai edelleen vuokrata astioita tai tarvikkeita ilman Aarreastiat Oy:n kirjallista lupaa. Vuokralleottaja on vastuussa vuokratuista tuotteista koko vuokra-ajan.
* Vahingon sattuessa on vuokralleottaja velvollinen korvaamaan aiheuttamansa vahingot kaikista rikkimenneistä tai kadonneista astioista ja tarvikkeista korvaushinnaston mukaisesti.
* Vuokralleottajan on palautettava astiat niiden kuljetuslaatikoissa ja annettujen ohjeiden mukaisesti. Mikäli vuokralleantaja joutuu keräämään ja pakkaamaan astiat laatikoihin noudon yhteydessä, veloitamme työstä 30 e/tunti.
* Vuokralleottaja voi hoitaa kuljetuksen ja tiskauksen myös itse. Hinnat sisältävät aina tiskauksen emmekä anna alennusta, jos asiakas hoitaa tiskauksen itse. Kuljetuksesta veloitamme erikseen, hinta määritellään aina tilauskohtaisesti.
* Jos tarvikkeiden puhdistuksessa todetaan vaurioita, niistä ilmoitetaan 2 vuorokauden kuluessa asiakkaalle vuokra-ajan päättymisestä. Likaisiksi jääneistä astioista veloitamme tiskauslisän.
* Aarreastiat Oy:n vastuu rajoittuu enintään vuokraushintaan.
* Hinnat sisältävät arvonlisäveron (25,5 %).
* Laskun lähetämme kuluttaja-asiakkaille sähköpostilla ja yritysasiakkaille verkkolaskuna, laskutuslisä 5 € (sis.alv) Sovittaessa lasku voidaan lähettää myös paperisena (laskutuslisä 10 €). Verkosta tilatut astiat maksetaan varaushetkellä arvioidun astiatarpeen mukaan, ellei toisin sovita. Lopullinen henkilömäärä tulee vahvistaa 14 vrk ennen tilaisuutta ja siinä voi olla +/- 10 % poikkeamaa maksettuun tilaukseen nähden. Mikäli muutos on suurempi, hyvitämme tai laskutamme erotuksen jälkikäteen.
* Tilaus on peruttava viimeistään 2 kuukautta ennen tilaisuutta, muutoin veloitamme tilauksen kokonaissummasta 30 %.
* Pidätämme oikeuden hintojen muutoksiin.